
Καταχώρισης στο Γενικό Εμπορικό Μητρώο (Γ.Ε.ΜΗ.) με βάση τις διατάξεις του Εμπορικού Νόμου, του Ν. 3419/2005 και του Ν.3853/2010 της  Ανώνυμης Εταιρείας, με την επωνυμία «ΠΑΤΡΙΔΑ ΡΑΔΙΟΤΗΛΕΟΠΤΙΚΗ ΧΙΟΥ Α.Ε.».
Ο ΠΡΟΕΔΡΟΣ TOY ΕΠΙΜΕΛΗΤΗΡΙΟΥ ΧΙΟΥ

Την 30η Οκτωβρίου 2013 καταχωρήθηκε με ΚΑΚ 140956  στο Γενικό Εμπορικό Μητρώο (Γ.Ε.ΜΗ.) δια της Υπηρεσίας ΓΕΜΗ του Επιμελητηρίου Χίου, το από 

   30-06-2013  Πρακτικό της  Τακτικής  Γενικής Συνέλευσης των Μετόχων της Ανώνυμης Εταιρείας με την επωνυμία: «ΠΑΤΡΙΔΑ ΡΑΔΙΟΤΗΛΕΟΠΤΙΚΗ ΧΙΟΥ Α.Ε.»και αριθμό ΓΕΜΗ   120 455 59 000,  με θέμα 

Αύξηση του Μετοχικού Κεφαλαίου της εταιρείας και τροποποίηση του άρθρου 5   του καταστατικού της εταιρείας 
Ο Πρόεδρος ενημερώνει την Γενική Συνέλευση ότι λόγω της οικονομικής  πορείας  της εταιρείας, το οικονομικό περιβάλλον στο οποίο ανήκει καθώς και των νέων τάσεων που διαμορφώνονται στην αγορά, επιβάλλεται η αύξηση του Μετοχικού Κεφαλαίου και προτείνει την  κατά 32.962,50 ευρώ αύξησή του.   
       Η Γενική Συνέλευση αφού άκουσε την εισήγηση του Προέδρου ομόφωνα    

       αποφασίζει τα ακόλουθα:

1. Την αύξηση του μετοχικού κεφαλαίου της εταιρείας κατά 32.962,50 ευρώ με καταβολή μετρητών και έκδοση 11.250  (επτά χιλιάδες πεντακόσιες) νέων μετοχών, ονομαστικής αξίας 2,93 ευρώ (δύο ευρώ και ενενήντα τρία λεπτά) εκάστης. 

Μετά την ανωτέρω αποφασισθείσα αύξηση του μετοχικού κεφαλαίου, το συνολικό μετοχικό κεφάλαιο της εταιρείας θα ανέρχεται σε 252.712,50 ευρώ (διακόσες δεκαεννιά χιλιάδες επτακόσα πενήντα ευρώ), διαιρούμενο σε 86.250 μετοχές, ονομαστικής αξίας 2,93 ευρώ (δύο ευρώ και ενενήντα τρία λεπτά) εκάστης.

2. Ορίζει προθεσμία 4 μηνών για την καταβολή της αύξησης του μετοχικού κεφαλαίου, ήτοι μέχρι και 31/10/2013.
3. Δικαίωμα προτίμησης στην ανωτέρω αύξηση, έχουν οι παλαιοί μέτοχοι της εταιρείας κατά την αναλογία συμμετοχής τους στο μετοχικό κεφάλαιο

4. Οι μέτοχοι για την άσκηση των δικαιωμάτων τους θα προσκομίζουν τις μετοχές τους  και το δελτίο της Αστυνομικής τους Ταυτότητας,  και θα καταθέτουν το αντίτιμο της αξίας των μετοχών για τις οποίες εγγράφονται στο λογαριασμό της εταιρείας με αριθμό 5702-021107-631 της Τράπεζας Πειραιώς , υποκατάστημα Χίου, παραλαμβάνοντας από την Τράπεζα σχετική απόδειξη.

5. Ορίζει ότι οι παλαιοί μέτοχοι θα ασκήσουν το δικαίωμα προτίμησης στην ανωτέρω αύξηση, μέσα στην  προθεσμία των τεσσάρων  μηνών από σήμερα, ήτοι μέχρι και 31/10/2013 και εξουσιοδοτεί το Διοικητικό Συμβούλιο να προβεί σε όλες τις απαραίτητες ενέργειες για την υλοποίηση της αύξησης του μετοχικού κεφαλαίου.

6. Μετά την πάροδο της ανωτέρω προθεσμίας και εφόσον οι παλαιοί μέτοχοι, δεν καλύψουν σύμφωνα με τα παραπάνω το σύνολο της αύξησης του μετοχικού κεφαλαίου, το Διοικητικό Συμβούλιο θα διαθέσει σύμφωνα με το Νόμο, το μη αναληφθέν ποσό μέσα σε προθεσμία ενός μήνα, ήτοι μέχρι 30/11/2013, καταρχήν στους παλαιούς μετόχους που θα εκδηλώσουν την επιθυμία να αναλάβουν μεγαλύτερο ποσό από την αναλογία τους, παρέχοντας τους το δικαίωμα προτιμήσεως και έπειτα σε τρίτους.

7. Μετά την πάροδο της ανωτέρω προθεσμίας των 5 μηνών για την ολοσχερή καταβολή της αύξησης του μετοχικού κεφαλαίου και εφόσον δεν καλύφθηκε το σύνολο της αύξησης αυτής, το μετοχικό κεφάλαιο θεωρείται ότι αυξάνεται μέχρι το ποσό της κάλυψης, σύμφωνα με το άρθρο 13α του Ν. 2190/20.

8. Οι δικαιούχοι θα παραλάβουν τις μετοχές τους από τα γραφεία της εταιρείας, μετά την ολοκλήρωση της αύξησης, με την προσκόμιση του δελτίου της Αστυνομικής τους Ταυτότητας και της σχετικής απόδειξης της Τράπεζας. Μπορούν επίσης να παραλάβουν τις μετοχές με νόμιμα εξουσιοδοτημένο εκπρόσωπό τους.

9. Την τροποποίηση του άρθρου 5 του καταστατικού της εταιρείας,  που έχει ως ακολούθως:

ΑΡΘΡΟ  5 

METOXIKO KEΦAΛAIO METOXEΣ

1. α. Tο αρχικό μετοχικό κεφάλαιο της εταιρείας ορίστηκε σε δραχμές δώδεκα εκατομμύρια (12.000.000) και διαιρείται σε δώδεκα χιλιάδες (12.000) μετοχές ονομαστικής αξίας χιλίων (1.000) δραχμών η κάθε μία και καλύφθηκε εξ' ολοκλήρου καταβλητέο με τη σύσταση της εταιρείας όπως αναλυτικά αναφέρεται στο άρθρο 34 του καταστατικού

β.   Mετά από την απόφαση της 1ης Έκτακτης Γενικής Συνέλευσης των μετόχων αυξήθηκε κατά δρχ. 18.000.000 (δεκαοχτώ εκατομμύρια) με την κατάθεση ισόποσου ποσού και την έκδοση 18.000 (δεκαοχτώ χιλιάδων)  ονομαστικών μετοχών ονομαστικής αξίας χιλίων (1.000)  δραχμών η κάθε μία.

γ.    Mείωση Mετοχικού Kεφαλαίου της εταιρείας κατά 141,09 ευρώ.

δ.             Mετά από την απόφαση της 5ης Έκτακτης Γενικής Συνέλευσης των μετόχων, το Μετοχικό Κεφάλαιο της εταιρείας αυξήθηκε κατά 87.900,00 ευρώ (ογδόντα επτά χιλιάδες εννιακόσα ) με καταβολή μετρητών και έκδοση 30.000 (τριάντα χιλιάδες) νέων μετοχών ονομαστικής αξίας 2,93 ευρώ (δύο ευρώ και ενενήντα τρία λεπτά) εκάστης. 

ε.       Mετά από την απόφαση της 18ης Τακτικής Γενικής Συνέλευσης των μετόχων, το Μετοχικό Κεφάλαιο της εταιρείας αυξήθηκε κατά 43.950,00 ευρώ (σαράντα τρεις χιλιάδες εννιακόσα πενήντα) με καταβολή μετρητών και έκδοση 15.000 (δεκαπέντε χιλιάδες) νέων μετοχών ονομαστικής αξίας 2,93 ευρώ (δύο ευρώ και ενενήντα τρία λεπτά) εκάστης Έτσι το Μετοχικό Κεφάλαιο της εταιρείας ανέρχεται σε 219.750,00 ευρώ (διακόσα δεκαεννιά χιλιάδες επτακόσια πενήντα ευρώ) και διαιρείται σε 75.000 μετοχές ονομαστικής αξίας 2,93 ευρώ(  δύο ευρώ και ενενήντα τρία λεπτά) εκάστης.

στ.        Mετά από την απόφαση της 19ης Τακτικής Γενικής Συνέλευσης των μετόχων, το Μετοχικό Κεφάλαιο της εταιρείας αυξήθηκε κατά 32.962,50 ευρώ (τριάντα δύο χιλιάδες εννιακόσα εξήντα δύο ευρώ και πενήντα λεπτά) με καταβολή μετρητών και έκδοση 11.250 (έντεκα χιλιάδων διακοσίων πενήντα) νέων μετοχών ονομαστικής αξίας 2,93 ευρώ (δύο ευρώ και ενενήντα τρία λεπτά) εκάστης. Έτσι το Μετοχικό Κεφάλαιο της εταιρείας ανέρχεται σε 252.712,50 ευρώ (διακόσες πενήντα δύο χιλιάδες επτακόσια δώδεκα ευρώ και πενήντα λεπτά) και διαιρείται σε 86.250 μετοχές ονομαστικής αξίας 2,93 ευρώ(  δύο ευρώ και ενενήντα τρία λεπτά) εκάστης.

         Ακολούθως η Γενική Συνέλευση εξουσιοδοτεί το Διοικητικό Συμβούλιο, να   

         ενσωματώσει τις ως άνω τροποποιήσεις στο καταστατικό της εταιρείας

Το ανωτέρω πρακτικό έλαβε τη με αριθμ.πρωτ 1503-1/30-10-2013 έγκριση της Διεύθυνσης Ανάπτυξης Π.Ε. Χίου.

Με Εντολή Προέδρου

